Publicades les bases dels 28 Premis El Piló de Narrativa
2025-07-24

L’Entitat Cultural Valenciana El Piló de Burjassot acaba de fer públiques les bases de participació per a la 28ª edició els Premis El Piló de Narrativa que l’entitat convoca, anualment. El certamen està conformat pel XV Premi Federic Feases de Novel·la, dotat amb 1.800 euros i el IX Premi Josep Melià de Teatre, amb una dotació econòmica de 300 euros.

Des d’El Piló i, tal com queda contemplat en les bases, s’informa que el termini límit per lliurar les obres que es presenten a concurs és el pròxim 1 de març de 2016. Els participants han d’enviar les seues obres, per correu certificat a Josep Barat (Carretera de Llíria, 34. CP 46100, Burjassot). També es posa a la disposició dels participants, un telèfon de contacte per a resolució de dubtes, 96 363 84 18.

Els treballs, per a tots dos premis, han d’estar escrits en la normativa del Puig- RACV. En el cas del Premi Federic Feases de Novel·la, El Piló es reserva el període màxim de dos anys per a la publicació de l’obra, des del veredicte del jurat. L’autor rebrà l’import del premi en concepte de drets d’autor cedits a l’editorial per a la publicació de l’obra en qualsevol llengua.

En el cas del Premi Josep Melià de Teatre, l’obtenció del premi implica el dret d’estrena de l’obra en un teatre de Burjassot, en el període màxim de dos anys des de la fallada del jurat. L’autor rebrà l’import del premi en concepte de drets d’autor cedits a El Piló.

La cerimònia de lliurament dels premis se celebrarà en la primavera de 2016. En ella, els autors guanyadors rebran un xec amb el seu corresponent import i l’estatueta de bronze, simbòlica d’aquest certamen, de J. Chornet.

Les bases dels 28 Premis El Piló poden consultar-se i descarregar-se en www.elpilo.com i en www.burjassot.org.